Diari Oficial de la Generalitat Valenciana


Sumari del DOGV 9358, del 09-06-2022 (2022/4659)

Informació pública de l'aprovació de l'informe ambiental i territorial estratègic favorable de la modificació puntual número 23.1, relativa a la modificació de la normativa urbanística del Pla general d'ordenació urbana.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9358

Data del DOGV
:   09-06-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/4659


Data del document
:   11-05-2022

Organisme emissor
:   Ajuntament de Picanya

Tipus de document
:   Anunci

Descriptors 

:   * Picanya
    * administració local
    * pla d'urbanisme

Informació pública de l'aprovació de l'informe ambiental i territorial estratègic favorable de la modificació puntual número 23.1, relativa a la modificació de la normativa urbanística del Pla general d'ordenació urbana. [2022/4659]  
La comissió informativa ambiental i territorial de l'Ajuntament de Picanya, òrgan ambiental i territorial, d'acord amb el reglament d'organització de data 31 de gener de 2017, en sessió celebrada el 9 de maig de 2022, ha adoptat l'acord que, en la part dispositiva, diu el següent:  
  
«Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la «Modificació puntual número 23.1 d'acord amb els criteris de l'annex VIII del TRLOTUP, per no tindre efectes significatius sobre el medi ambient, i correspon continuar-ne la tramitació, amb el compliment de les determinacions o condicionants assenyalats en el punt 6. Segons estableix l'article 61 del TRLOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana no s'haguera fet l'aprovació de la modificació puntual número 23.1 de les NS en el termini màxim de quatre anys des de la seua publicació. En tal cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.»  
  
D'acord amb l'anterior, s'ordena la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 53 del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell.  
La resolució de l'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjudici dels recursos que, si escau, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puga utilitzar-se els mitjans de defensa que s'estimen pertinents en dret.  
  
Picanya, 11 de maig de 2022.- El alcalde: Josep Almenar Navarro.